એક નવા જ પ્રકારની માનસિકતા યુવાનોનાં દિમાગમાં અલગ અલગ મિડિયા દ્વારા દાખલ કરાઈ રહી છે (સંયુક્ત કાવતરા જેવું લાગે છે.). જેનાંથી ખાસ કરીને સ્ત્રીઓની પુરુષ તરફનાં આકર્ષણ સબંધિત માનસિકતા વિષે એક પ્રકારની ગેરસમજ ફેલાય છે. અને જેનાં પ્રભાવમાં આવા ઘણાં અણઘડ અને રેઢીયાળ યુવાનો આવી હરકતો કરતાં જોવા મળે છે. જેમ કે…… આજકાલ જીમમાં યુવાનોની ભીડ જોવા મળે છે…..કેમ કે મીડીયા દ્વારા પ્રસારીત કરાતાં સંદેશ મુજબ કસાયેલા શરીરની જરુરીયાત (ભારતીય સિનેમાનાં નાયકોની જેમ) માત્ર યુવતીને લલચાવવા માટે છે (અહીં પણ માત્ર પુરુષ નાં દ્રષિકોણની પ્રધાનતા જોવા મળે છે….આ વાંચી ને અમુક ખાસ પ્રોડ્ક્ટ્સ ની જાહેરાતો કદાચ વાંચકોની નજર સમક્ષ તરવરી જશે) તેની સામે સૈન્ય, સાહસ અને રમત-ગમત ક્ષેત્રે ભારતીય યુવાનોનો ઝુકાવ જગ-જાહેર છે.